Title: Classifica éssers vius
Course: ELS 5 REGNES D'ÉSSERS VIUS.PRIMER CICLE ESO

Al laboratori, durant les hores de desdoblament, dedicarem dues sessions a classificar algunes mostres comuns d'éssers vius dels regnes animal, vegetal, fongs i protistes. És una feina complexa, però ho farem amb mostres que siguin força fàcils.

Per classificar cada mostra, en primer lloc, l'observarem i després farem servir unes senzilles taules de classificació o bé ho farem "de viso", és a dir, fixant-nos només amb la fotografia que trobarem en algunes guies.

Les taules de classificació, com veurem, es basen en claus dicotòmiques, és a dir, cal anar seleccionant sempre entre dues opcions. Si triem la primera, cal seguir per un camí (amb dues noves opcions); si triem la segona, caldrà seguir per un altre. I així fins anar arribant a cada tàxon (classe, família...i al final l'espècie). Per exemple: et demana si les fulles d'aquella herba són triangulars o ovalades. Observes la mostra i, si són triangulars vas cap dues noves opcions; si, per contra, són ovalades segueixes un altre camí que et porta a dues opcions més.

Aquesta activitat s'avaluarà com les altres i formarà part també del full d'avaluació que tindreu en aquesta plataforma