Title: Característiques comparatives dels vertebrats
Course: ELS 5 REGNES D'ÉSSERS VIUS.PRIMER CICLE ESO

En aquesta activitat us facilito una taula sobre els vertebrats, que haureu d'omplir. Com sabeu, el tronc dels vertebrats es divideix en 5 classes: peixos, amfibis, rèptils, aus i mamífers. He triat 7 paràmetres per comparar les característiques de cadascun d'aquests grups

Comentaré ara què heu de posar per a cada paràmetre:

- Medi ambient: heu de dir si és aquàtic i/o terrestre, i concreteu aquells casos en què també l'animal pot tenir vida aèria en algunes espècies.

- Recobriment del cos:  amb una sola paraula digueu de quina formació està recobert externament el cos dels animals del grup, o bé, si no està recobert per res.

- Extremitats: digueu quantes extremitats tenen els animals del grup i quin nom o noms reben. Si hi ha diverses possibilitats, segons el subgrup de què es tracti, també feu-ho constar.

- Regulació de la temperatura del cos: només heu de dir si els animals del grup es poden regular la temperatura del seu propi cos o no. Així mateix poseu el nom que reben en general els animals que fan una cosa o l'altra (dues possibilitats).

- Respiració: esmenteu només el nom de l'aparell respiratori que utilitzen en cada cas. Si poden respirar de dues maneres, feu-ho constar.

- Reproducció i desenvolupament: esmenteu quin tipus de reproducció tenen i el nom que reben segons com es desenvolupen els embrions.

- Principals grups amb exemples: aquí heu de fer una petita classificació de cada classe, almenys amb una categoria taxonòmica més, o sigui, poseu el nom de tots els subgrups; i esmenteu un exemple o dos de cadascun.

Quan hagueu omplert tota la graella, me l'heu de trametre, clicant el botó on diu "desa els canvis". Tingueu en compte que la data màxima per enviar-me la feina és el dia 20 de març a les 11 del vespre. Fora d'aquest termini no us admetré la tasca.

La puntuació que obtindreu oscil·larà entre 0 i 100. Hi ha un total de 7 x 5 = 35 caselles. Tenint en compte que les de la darrera fila (Principals subgrups amb  exemples) és més extensa, i que per això el seu valor és doble, cada casella correcta del tot valdrà 2,5 punts, menys les de la darrera fila, que valdran 5 punts cadascuna. Per aprovar necessitareu almenys 50 punts (50%). Les respostes que no estiguin correctes del tot es puntuaran proporcionalment als encerts que teniu respecte als punts màxim de cada casella.

Entreu al següent enllaç, obriu el fitxer que hi trobareu, que porta per títol "Característiques dels vertebrats"; allà hi ha la taula que heu d'omplir i enviar-me. Gràcies.

http://hipolit2.xtec.cat/esphiver000/files/index.php?id=5&wdir=%2F%2FANIMALS&choose =