Title: Els fongs. Característiques
Course: ELS 5 REGNES D'ÉSSERS VIUS.PRIMER CICLE ESO

Taula de continguts

Estudiarem el Regne dels Fongs.

Aquesta lliçó la dividirem en 5 apartats.

Els has d'obrir, llegir el text i contestar la pregunta de cadascun amb l'ordre que està establert en aquesta pàgina, que és pedagògicament un ordre lògic per a l'aprenentatge, que va de conceptes més bàsics fins als més complexos. Per tant heu de començar per "morfologia dels fongs".

Endavant!

Morfologia dels fongs

Els fongs són organismes eucariotes, unicel·lulars o pluricel·lulars, de tipus tal·lus, que s'alimenten de matèria orgànica (heteròtrofs) mitjançant digestió externa.

Els fongs pluricel·lulars estan constituïts per filaments de cèl·lules anomenades hifes. El seu conjunt s'anomena miceli. En moltes espècies de fongs, els anomenats fongs superiors, a partir del miceli subterrani s'origina un òrgan reproductor aeri anomenat bolet, en el qual es pot distingir el peu i el barret.

1) El tal·lus és l'estructura típica de les plantes, que consta d'arrel, tija i fulles. És vertader o fals?

- Vertader
Feedback: No està bé.
- Fals
Feedback: Molt bé

Nutrició dels fongs

Els fongs es nodreixen mitjançant digestió externa. Precisen de llocs on hagi molta matèria orgànica i aigua. Per això viuen en llocs humits i sense necessitat de llum.

Segons el tipus de matèria orgànica de la qual s'alimenten es distingeixen tres tipus:

- Sapròfits. Es nodreixen de matèria orgànica en descomposició. Per  exemple, el xampinyó..
- Paràsits. Es nodreixen de la matèria orgànica d'organismes vius. Produeixen malalties i plagues. Per exemple el rovell, el carbó i la banya del sègol, que ataquen als cereals; el míldiu de la vinya i els fongs de les tinyes, com el del "peu d'atleta".
- Simbionts. Es nodreixen de la matèria orgànica produïda per altres organismes vius, als quals viuen associats beneficiant-se mútuament, el que s'anomena simbiosi. És el cas dels fongs dels líquens (simbiosis d'algues amb fongs) i dels fongs de les micorrizes (simbiosis entre fongs i arrels de plantes).

La floridura del pa és un fong que apareix al pa quan fa uns dies que el tenim (sobretot al pa de motllo) i li fa donar un color verd-blavós. Quin tipus de fong et sembla que és la floridura del pa?

- Simbiont
Feedback: No és correcte.
- Paràsit
Feedback: No és correcte.
- Sapròfit
Feedback: Molt bé!
- Cap d'elles
Feedback: No és correcte

Els líquens

Un cas especial de fong és aquell que viu juntament amb una alga. Aquesta relació s’anomena liquen, que és un exemple típic de simbiosi.

Ara pots aprofundir en els líquens. Pots clicar un o més d'aquests botons per tenir més coneixements sobre ells i, quan vulguis, pots tornar a l'índex i triar l'apartat següent de la lliçó.

Relació alga-fong

L'alga (autòtrofa), microscòpica, fabrica l'aliment pel fong (heteròtrof). El fong, amb la seva estructura, protegeix l'alga, que es troba enmig de l'entramat d'hifes del fong, en la zona superior del tal·lus o estructura general del liquen. Això és degut al fet que l'alga necessita fer la fotosíntesi. El fong i l'alga es reprodueixen per espores i és el primer que necessita la segona per poder viure.

Final de la ramificació

Final de la ramificació

Classificació dels líquens

La classificació dels líquens és complexa. Presenten formes molt variades que també poden utilitzar-se com a criteri de classificació.

Final de la ramificació

Final de la ramificació

Els líquens com a indicadors

Els líquens són indicadors de contaminació atmosfèrica. Algunes espècies no toleren la contaminació de les ciutats. Una de les més resistents és Xanthoria parietina, de color groc, i que es pot observar sobre les teulades d'algunes cases. D'altres espècies produeixen toxines que eviten la presència d'altres espècies de líquens.

Final de la ramificació

Final de la ramificació

Ecologia

Poden viure sobre substrats molt diversos, com troncs, roques, teulades, sòls. Formen part de la primera fase de recolonització del terreny després d'un incendi o qualsevol terreny nou sense cobriment vegetal.

Final de la ramificació

Final de la ramificació

Reproducció dels fongs

Els fongs unicel·lulars es reprodueixen asexualment per gemmació.

Els pluricel·lulars es reprodueixen asexualment per espores genèticament idèntiques al seu progenitor, que apareixen en l'extrem d'unes hifes especials, o bé sexualment, per altre tipus de espores, genèticament diferents al progenitor i diferents entre si.

En alguns fongs s'alterna la reproducció asexual amb la reproducció sexual. Això s'anomena reproducció alternant.

Clica l'enllaç que hi ha al bloc lateral per veure l'esquema d'una reproducció alternant.

I ara contesta:  En un cicle de reproducció alternant, el bolet que collim és fruit de quin tipus de reproducció?

- Sexual
Feedback: Molt bé!
- Asexual
Feedback: Malament.

Importància econòmica i social

Els fongs tenen una gran diversitat d'accions que afecten l'ésser humà. Poden ser beneficiosos o perjudicials. Entre els primers es pot trobar Penicillium sp. (un llevat d'on s'extreu la penicil·lina, o que forma part de l'elaboració del famós formatge rocafort) o el gènere Saccharomyces sp. (una floridura que participa en la fermentació de la malta per a l'elaboració de la cervesa), entre d'altres. També tenen una gran tradició a la cuina per a l'elaboració de plats.

Entre els segons, hi ha paràsits de plantes (com els rovells), o provocar malalties a l'ésser humà (com el peu d'atleta, provocat pel fong Candida albicans). Algunes espècies, com el reig bord (Amanita phaloides) és mortal.

Mira aquest vídeo.

Quin dels següents fongs et sembla que té efectes beneficiosos?

- Amanita muscaria
Feedback: No és aquest.
- Saccharomyces cerevisiae
Feedback: Correcte!
- El fong de la tinya
Feedback: No és aquest.
- El mildiu
Feedback: No és aquest.

Classificació dels fongs

CLASSIFICACIÓ DELS FONGS
Floridura del pa | Penicillium | Xampinyó
Ficomicets o fongs inferiors Presenten hifes sense envans, és a dir, sense les membranes cel·lulars que separen les seves cèl·lules. Per exemple el míldiu de la vinya, que presenta espores mòbils amb dos flagels; i la floridura del pa, que presenta espores sense flagels. | Ascomicets Presenten hifes amb envans (septades) i les seves espores es formen a l'interior de cèl·lules especials en forma d'estoig, anomenades ascs o formen filaments anomenats conidis. Uns són unicel·lulars, com els llevats,i altres són pluricel·lulars, com les múrgoles, les tòfones o el Penicillium,que és el productor de l'antibiòtic "penicil·lina". | Basidiomicets. Presenten hifes amb envans (septades) i les seves espores es formen a l'exterior d'unes cèl·lules especials anomenades basidis. Son pluricel·lulars. Uns donen lloc a bolets comestibles, com el bolet de card, el rovelló, el xampinyó i la llenega, etc. Uns altres formen bolets tòxics, com la farinera borda, el reig bord, o el matagent).

Per analogia amb els exemples que et donem en cadascun dels tres grups de fongs, a quin grup et semblaria que pertanyen el pinetell, el pebràs i el fredolic?

- Ficomicets
Feedback: No és correcte
- Ascomicets
Feedback: No és correcte
- Basidiomicet
Feedback: Molt bé!