Title: PLA DE TREBALL
Course: ELS 5 REGNES D'ÉSSERS VIUS.PRIMER CICLE ESO

Aquest és el pla de treball, com una petita programació, del mòdul sobre "Els 5 regnes d'éssers vius", de primer cicle d'ESO.

PLA DE TREBALL DEL MÒDUL “ELS CINC REGNES D’ÉSSERS VIUS”

Objectius d’aprenentatge:

1.- Conèixer les característiques innates dels éssers vius

2.- Distingir entre cèl·lules procariotes, cèl·lules eucariotes i virus.

3.- Identificar el Regne Monera com l’únic format per cèl·lules procariotes i els bacteris com els éssers vius que hi formen part.

4.-  Distingir, dintre dels 4 regnes eucariotes, els trets diferencials dels protistes, dels fongs, dels vegetals i dels animals, i les formes de vida dels principals grups d’éssers vius que formen part de cada regne.

Competències a desenvolupar relacionades amb l’assoliment dels objectius d’aprenentatge:

-          Competència lingüística i audiovisual

-          Competència en el tractament de la informació i digital

-          Competència d’aprendre a aprendre

-          Competència d’autonomia i iniciativa personal

-          Competència en coneixement i interacció amb el món.

Continguts:

1. Classificació dels éssers vius
2. Evolució dels éssers vius
3. Diferenciació entre éssers procariotes i éssers eucariotes
4. Caracterització i exemplificació del Regne dels Moneres
5. Diferenciació entre els 4 regnes formats per éssers eucariotes
6. Caracterització i exemplificació del Regne dels Protistes
7. Distinció entre els dos grups de protistes: protozous i algues.
8. Caracterització i exemplificació del Regne dels Fongs.
9. Distinció entre un fong i un vegetal
10. Diferenciació entre els 3 grups de fongs: ficomicets, ascomicets i basidiomicets.
11. Caracterització i exemplificació del Regne Vegetal
12. Classificació dels vegetals en briòfits, pteridòfits o falgueres i plantes superiors (gimnospermes i angiospermes).
13. Caracterització i exemplificació del Regne Animal
14. Comparació entre els 5 grups d’animals: peixos, amfibis, rèptils, aus i mamífers.

Activitats d’aprenentatge i recursos:

Activitats d'aprenentatge | Recursos que les acompanyen
Tema 1

-  Tasca de penjar un fitxer: “qüestions sobre classificació i evolució”

- Tasca fora de línia: “Classifica éssers vius"al laboratori (mostres de plantes, animals, fongs i protistes”) (ampliació)

- Tasca en línia: “resum del vídeo: Bacteris: de l’intestí a Mart” (reforç)

-  Consulta: Cal prendre mesures per mantenir la biodiversitat?

–  Fòrum: Argumentem els nostres posi-cionaments en la consulta. Com es pot mantenir la biodiversitat? Què hi podem fer nosaltres? Per quines causes desapareixen espècies?
-Document de text (Word) sobre classificació dels éssers vius

-Enllaç a un lloc web sobre classificació dels éssers vius.

-Enllaç a un fitxer que mostra un esquema sobre l’arbre de l’evolució.

- Vídeo: “Bacteris: de l’intestí a Mart”.
Tema 2 -Tasca de penjar un fitxer: “qüestions sobre les característiques dels moneres” - Wiki: posada en comú, per grups de 4, dels “efectes beneficiosos i perjudicials dels bacteris” (ampliació) | -Pàgina web: “Els moneres: morfologia, estructura, nutrició i ecologia”
Tema 3 - Glossari dels protistes | -Document de text (Word) sobre els protistes: les seves característiques i la classificació.
Tema 4

-Lliçó:“morfologia, nutrició, reproducció, importància econòmica i social i classificació dels fongs” (reforç i consolidació)

-Wiki: classificació, per grups de 4, de “malalties produïdes per protozous, fongs, bacteris i virus”(ampliació)

 Jclic: "Va de bolets" (consolidació)
-Enllaç a un lloc web sobre “Els fongs. Característiques”.
Tema 5

- Tasca “Resum del Regne Vegetal”

-Qüestionari: “Tot sobre les plantes” (reforç i consolidació)

- Power Point (ampliació)
- Pàgina web: “Les plantes. La seva classificació”.

- Imatges de plantes (enllaç web)

- Documental sobre el Regne Vegetal.
Tema 6

 -Tasca de penjar un fitxer: “Característiques dels animals. La seva classificació”.

-Tasca de penjar un fitxer:

 “Característiques comparatives dels vertebrats” (reforç i consolidació)

Jclic: “Els animals invertebrats” (ampliació)

Jclic: “Els animals vertebrats” (ampliació)
-Pàgina web: “El Regne Animal. Característiques generals dels animals invertebrats i vertebrats”

Avaluació:

Les activitats d’aquest curs, que ens ocupa un trimestre, les dividim en dos grups:

a)      Avaluables: tindran puntuació i, al final del trimestre, comptarà la nota mitjana ponderada de totes elles. Serà la nota del butlletí que us lliurarà el centre. Dintre d’aquestes distingirem dues escales d’avaluació:

a.       Escala quantitativa: en ella valorarem les activitats entre el 0 i el 10, amb totes les puntuacions corresponents als nombres enters entre el 0, com a nota mínima, i el 10 com a máxima. Avaluarem així les següents activitats:

                                                              i.      Qüestions sobre classificació i evolució.

                                                            ii.      Preguntes sobre els moneres.

                                                          iii.      Els fongs. Característiques. (lliçó)

                                                          iv.      Qüestionari “Tot sobre les plantes”.

                                                            v.      Característiques dels animals. La seva classificació

                                                          vi.      Característiques comparatives dels vertebrats.

b.      Escala qualitativa: en ella valorarem activitats no de forma numèrica, i exacta, sinó amb paraules, que seran 5 diferents, de pitjor a millor valoració:  molt malament, deficient, acceptable, molt bé i perfecte.  Avaluarem així les següents activitats:

                                                              i.      Classifica éssers vius (tasca fora de línia)

                                                            ii.      Tasca de resum

                                                          iii.      Glossari sobre els protistes

                                                          iv.      Resum del Regne Vegetal

                                                            v.      Power Point (sobre el Regne Vegetal)

b)      Activitats d’exercitació (no avaluables). Aquestes no s’avaluaran, serveixen per practicar i, en definitiva, per a estudiar. Però és indispensable que l’alumne hi participi. Fer-ho o no es reflectirà en la nota d’actitud. Són les següents:

a.       Consulta sobre “mesures per a la biodiversitat”.

b.      Fòrum sobre la “biodiversitat”.

c.       Wiki sobre els bacteris (beneficiosos i perjudicials)

d.      Wiki sobre “Els 4 grups de microorganismes patògens”.

e.       Jclic “Va de bolets”

f.       Jclic “Els animals invertebrats”

g.      Jclic “Els animals vertebrats”

Recursos complementaris: llibres de la biblioteca, dels grups d’éssers vius; guies de naturalesa de fongs, animals i plantes.

Temporització:

·         Aquest bloc temàtic sobre els 5 Regnes és adequat per un primer cicle d’ESO, primer o segon curs.

·         Dedicarem als 5 Regnes d’éssers vius tot aquest darrer trimestre del curs, comptant però, a partir del 10 d’abril, després de Setmana Santa.

·         A raó de 3 hores de classe setmanals (comptant que una és al laboratori), el nombre total d’hores disponibles és de 25 aproximadament, que es distribuiran de la següent manera:

Tema | Temps (hores)
1 | 5
2 | 3
3 | 3
4 | 4
5 | 5
6 | 5